कौशल विकास प्रशिक्षण शुरू
अजमेर | उद्यमिताएवं लघु व्यवसाय प्रबंध केन्द्र, मदस विश्वविद्यालय तथा महिला एवं आसरा की ओर से 15 दिवसीय ग्रामीण कौशल विकास कार्यक्रम का उद्घाटन सोमवार सुबह ग्राम गगवाना में किया। प्रशिक्षण कार्यक्रम में मुख्य अतिथि जिला प्रमुख वंदना नौगिया, विशिष्ट अतिथि सुनीता रावत, प्रधान श्रीनगर, उद्यमिता केंद्र के निदेशक प्रो. बीपी सारस्वत एवं उप निदेशक डाॅ. दीपिका उपाध्याय उपस्थित थे। जिला प्रमुख नौगिया ने कहा कि गृहस्थी संभालने के साथ इस तरह के प्रशिक्षण कार्यक्रम के जरिए अपनी क्षमताओं को विकसित करना चाहिए। श्रीनगर प्रधान सुनीता रावत ने कहा कि महिलाओं को स्वावलंबी बनाने में इस तरह के कार्यक्रमों का बहुत महत्वपूर्ण योगदान है। उद्यमिता केंद्र के निदेशक प्रो. सारस्वत ने कहा कि प्रदेश की यशस्वी मुख्यमंत्री वसुंधरा राजे ने महिलाओं के सशक्तिकरण के लिए कई योजनाएं प्रारंभ की हैं। महिला की अपने परिवार में भागीदारी हो और उनकी राय से भी कार्य हो। इसके लिए भामाशाह योजना के जरिए घर की महिला को मुखिया बनाया गया। प्रशिक्षण प्राप्त कर धनार्जन करें और परिवार में अपना वर्चस्व बढाएं। केंद्र की उपनिदेशक डाॅ. उपाध्याय ने आभार व्यक्त किया। आसरा ग्रामीण विकास संस्थान की निदेशक डाॅ. अंजु माथुर भी उपस्थित थीं। उन्होंने भी प्रतिभागियों को कौशल विकास एवं उद्यमिता की तरफ प्रेरित किया। प्रशिक्षण कार्यक्रम में प्रतिभागियों को प्रशिक्षण के लिए सामग्री निशुल्क उपलब्ध कराई जाएगी।
hin_Deva hin_Deva